 - **Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Harghita** |

**Decizia etapei de încadrare**

Nr. xx din 21.05.2019

Ca urmare a solicitării de emitere a acordului de mediu adresate de **MUNICIPIUL MIERCUREA CIUC**, cu sediul în mun. Municipiul Miercurea Ciuc, p-ța Cetății, nr. 1, judeţul Harghita, înregistrată la Agenţia pentru Protecţia Mediului Harghita cu nr. 1539 din 14.02.2019 și completată la nr. 3970/15.04.2019, 4179/23.04.2019, 4242/25.04.2019, 4270/26.04.2019, 4579/03.05.2019, 4456/07.05.2019, 4474/07.05.2019, 4875/17.05.2019, în baza:

* Legii nr. 292/2018 privind evaluarea impactului anumitor proiecte publice şi private asupra mediului
* Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

 Agenţia pentru Protecţia Mediului Harghita decide, ca urmare a consultărilor desfăşurate în cadrul şedinţei Comisiei de analiză tehnică din data de 21.05.2019, că proiectul „**Amenajare locuri de parcare, drum de acces și alei în zona Octavian Goga**” propus a fi amplasat în jud. Harghita, mun. Miercurea Ciuc, conform plan de situație anexat documentației - nu se supune evaluării impactului asupra mediului.

*Titularul deține puncte de vedere de la următoarele institutii publice: Garda Națională de Mediu-Comisariatul Judetean Harghita, Inspectoratul pentru Situatii de Urgență „Oltul” Harghita, Direcția de Sănătate Publică Harghita, Municipiul Miercurea Ciuc, Consiliul Județean Harghita,*

 Justificarea prezentei decizii:

 I. Motivele pe baza cărora s-a stabilit neefectuarea evaluării impactului asupra mediului sunt următoarele:

 a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, pct. 13 lit. a)- Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului coroborat cu pct. 10. lit. b) -proiecte de dezvoltare urbană, inclusiv construcţia centrelor comerciale şi a parcărilor auto publice;

 b) Justificarea potrivit criteriilor prevăzute în anexa nr. 3;

 **1. Caracteristicile proiectelor**

 a) dimensiunea şi concepţia întregului proiect:

Proiectul cuprinde următoarele lucrări:

* suprafeţe carosabile bine definite ( alee acces auto): Scarosabil=4020 mp
* suprafeţe pietonale: Spietonal=4838 mp
* suprafeţe parcare pentru autoturisme cu pavaj înierbat: Sparcare=4040 mp pentru 316 locuri de parcare
	+ amenajare teren de joacă cu suprafaţă sintetică : Steren de joacă= 385 mp
	+ amenajare spaţiu verde: Sspaţiu verde=5547 mp
	+ refacerea
		- acceselor la blocuri
		- sistemului de canalizare a apelor uzate menajere ( reţeaua şi branşamentele la acestea a clădirilor aflate pe traseu)
		- sistemului de canalizare a apelor pluvială
		- sistemului de colectare selectivă a deşeurilor municipale
		- sistemului de iluminat public

Se vor tăia arbori prin secționare succesivă: 95 buc.

Vor fi tăieri de corecție arbori până la 7m înălțime: 120 buc.

Vor fi plantate 144buc. Arbori, respective 1910 buc. Arbuști.

* Lucrări de organizare de şantier nu vor fi prevăzute.

 b) cumularea cu alte proiecte existente şi/sau aprobate: proiectul este în relaţie cu proiectul " **REABILITARE STRĂZILOR KOSSUTH LAJOS, HARGHITA, TIMIŞOAREI, LUNCA MARE** *"* propus a fi realizat în municipiul Miercurea Ciuc, reglementat de A.P.M. Harghita prin Decizia etapei de încadrare cu nr. 24/28.03.2019 ;

 c) utilizarea resurselor naturale, în special a solului, a terenurilor, a apei şi a biodiversităţii:

*Utilizarea solului:*

Necesarul de sol fertil pentru crearea spaţiului verde aferent locuinţelor de tip condominiu, situate în Aleea Octavian Goga este cca. 983,6 mc.

*Utilizarea apei*

Apa necesară pentru băut, în scop igienico-sanitar şi pentru stropirea vegetaţiei va fi preluată de la sistemul centralizat de apă potabilă al municipiului.

 d) cantitatea şi tipurile de deşeuri generate/gestionate:

**În faza de desfiinţare/construcţie pot fi generate următoarele tipuri de deşeuri**:

- *beton*: **cod 17 01 01-** în cantitate de cca. 487 mc

- pământ şi pietre, altele decât cele specificate la 17 05 03\* : **cod 17 05 04**- cantitatea cca. 996 mc

- asfalturi, altele decât cele specificate la 17 03 01\*: **cod 17 03 02**- mixtura asfaltică frezată de la drum de acces auto existent – cca. 416 mc e) poluarea şi alte efecte negative:

-deşeuri municipale amestecate: **cod 20 03 01**: cca. 126 kg/lună ( de la 29 persoane)

**În faza de operare:**

- deşeuri stradale: cod 20 03 03

- deşeuri municipale amestecate: cod 20 03 01-

2100 locuitori\*2493 kg/loc şi an=522 900 kg/an=522,9 t/an

 e) poluarea şi alte efecte negative:

* *Sursele de poluanţi pentru ape*
* **În faza de construcţie** In faza de construcţie nu rezultă apă uzată.
* **În perioada de operare** Apele uzate menajere rezultate sunt evacuate prin reţeaua de canalizare menajeră proiectată pentru amplasament în sistemul centralizat municipal de canalizare menajeră.

Apele pluviale colectate prin gurile de scurgere împreună cu apele colectate prin sistemul de drenare se vor descărca în sistemul de canalizare pluvială municipală existentă în zonă, respectiv în canal pluvial Buzaş, receptorul final fiind râul Olt.

*Sursele de poluanţi pentru aer, poluanţi, inclusiv surse de mirosuri*

* **În faza de construcţie** există următoarele activităţi care au asociate **surse de emisie** liniare:

- realizare de decapări, umpluturi, nivelări, compactări, manevrarea agregatelor, deșeurilor de construcții și demolări

- funcţionarea utilajelor şi echipamentelor mobile motorizate

- traficul autovehiculelor în amplasamentul şantierului,

- asfaltarea accesului pietonal și de auto

* **În perioada de operare:**

-traficul uşor pe accesul auto şi în parcări amenajate

- uzura pneurilor şi frânelor vehiculelor rutiere

- uzura suprafeţei drumurilor

- resuspensia particulelor existente la nivelul carosabilului drumurilor publice

*Sursele de zgomot şi de vibraţii*

* **În faza de construcţie**

- circulația vehiculelor motorizate-discontinuu

- traficul și activitatea utilajelor de construcție –în perioada programului de lucru

* **În faza de operare:** Având în vedere că în urma realizării proiectului va avea loc deplasarea şi parcarea autoturismelor populaţiei din zona Aleea Octavian Goga nivelul zgomotului generat în interiorul şi la limita spaţiului funcţional se va încadra sub nivelul de zgomot echivalent ponderat A Lech (A) = 60 dB prevăzut prin STAS 10009/2017 Acustică – Limite admise ale nivelului de zgomot din mediul ambient pentru strada categoria tehnica IV, respectiv la limita zonei rezidenţiale, prin urmare nu creează disconfort pentru populaţie.

*Sursele de poluanţi pentru sol, subsol, ape freatice şi de adâncime*

* **În faza de construcţie**

- eventualele pierderi de produse petroliere în caz de accidente/incidente de la utilajele de construcţii/mijloacele de transport rutiere a materialelor/produselor de prefabricate utilizate la lucrările de construcţie

- scurgerile accidentale de produse petroliere la descărcare acestora din cisterne în rezervoarele utilajelor

- eventualele pierderi de apă uzată menajeră din conductele reţelei de canalizare existente în cadrul amplasamentului în caz de incidente/accidente

* **În perioada de operare:** In cazul desfăşurării activităţilor în condiţii normale, din activitate nu va rezulta surse de poluare a solului şi a subsolului.

f) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: Nu este cazul.

 g) riscurile pentru sănătatea umană: Amenajarea terenului conduce la creşterea spaţiului verde în cadrul amplasamentului cu o suprafaţă de 1 247 mp. (29%).

 5547 mp/2100 locuitori=2,6 mp/locuitor>2,0 mp/locuitor, se încadrează în prevederile H.G. nr.525/1996, republicată în 2002 pentru aprobarea Regulamentului general de urbanism.

 **2. Amplasarea proiectelor**

 Sensibilitatea ecologică a zonelor geografice susceptibile de a fi afectate de proiecte trebuie luată în considerare, în special în ceea ce priveşte:

 a) utilizarea actuală şi aprobată a terenurilor: Suprafaţa pentru realizarea proiectului este 18830 mp, situată în intravilanul municipiului Miercurea Ciuc, având categoria de folosinţă domeniu public, căi de comunicaţii rutiere, spaţii verzi, trotuare şi îşi menţine această categorie de folosinţă şi în urma realizării proiectului. conform Certificatul de Urbanism nr. 456/07.07.2017 emis de Municipiul Miercurea Ciuc.

 b) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: nu este cazul;

 c) capacitatea de absorbţie a mediului natural, acordându-se o atenţie specială următoarelor zone:

 1. zone umede, zone riverane, guri ale râurilor: nu este cazul;

 2. zone costiere şi mediul marin: nu este cazul;

 3. zonele montane şi forestiere: nu este cazul;

 4. arii naturale protejate de interes naţional, comunitar, internaţional: nu este cazul;

 5. zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: Amplasamentul proiectului nu se situează în interiorul sau în vecinătatea ariilor naturale protejate declarate prin acte normative în vigoare. Cea mai apropiată arie naturală protejată este ROSCI 0323Munţii Ciuculuicare se situează la o distanţă de cca. 1135,3 km de la cea mai apropiată componentă a proiectului.

 6. zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;

 7. zonele cu o densitate mare a populaţiei: nu este cazul;

 8. peisaje şi situri importante din punct de vedere istoric, cultural sau arheologic: nu este cazul.

 **3. Tipurile şi caracteristicile impactului potenţial**

 Efectele semnificative pe care le pot avea proiectele asupra mediului trebuie analizate în raport cu criteriile stabilite la pct. 1 şi 2, având în vedere impactul proiectului asupra factorilor prevăzuţi la art. 7 alin. (2) din prezenta lege, şi ţinând seama de:

 a) importanţa şi extinderea spaţială a impactului - locală, pe teritoriul administrativ al municipiului Miercurea ciuc;

 b) natura impactului: Prin îmbunătăţirea mediului urban, având ca rezultat şi creşterea spaţiilor verzi în municipiu, proiectul va avea un **impact pozitiv potenţial semnificativ** asupra populației și sănătății umane.

 c) natura transfrontalieră a impactului: nu este cazul;

 d) intensitatea şi complexitatea impactului: impact redus cu efecte locale;

 e) probabilitatea impactului: Redus-în perioada de realizare a proiectului

 f) debutul, durata, frecvenţa şi reversibilitatea preconizate ale impactului: pe perioada executării lucrărilor durata impactului va fi scurtă;

 g) cumularea impactului cu impactul altor proiecte existente şi/sau aprobate: nu este cazul;

 h) posibilitatea de reducere efectivă a impactului: prin manipularea atentă a materialelor folosite, a deşeurilor şi prin exploatarea corespunzătoare a utilajelor și echipamentelor

 **II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

- proiectul propus nu intră sub incidenţa art. 28 din Ordonanţa de urgenţă a

Guvernului nr. 57/2007 privind regimul ariilor naturale protejate, conservarea

habitatelor naturale, a florei şi faunei sălbatice, cu modificările şi completările

ulterioare, amplasamentul acestuia fiind situat în afara ariilor naturale protejate si a siturilor Natura 2000;

**Condițiile de realizare a proiectului:**

a) Gestionarea deşeurilor rezultate în timpul realizării investiţiei, respectiv după punerea în funcţiune a investiţiei propuse se va realiza cu respectarea prevederilor Legii nr. 211/2011 privind regimul deşeurilor cu toate modificările și completările ulterioare

b) Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

c) Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului.

d) Titularul/operatorul activităţii se va asigura că toate operaţiile de pe amplasament să fie realizate în aşa fel încât emisiile să nu determine o deteriorare semnificativă a calităţii aerului, dincolo de limitele amplasamentului.

e). Se vor lua măsuri pentru diminuarea emisiilor de praf, zgomot şi vibraţii pe perioada executării lucrărilor;

f) Aveţi obligaţia de a ţine evidenţa gestiunii deşeurilor conform prevederilor H.G. nr. 856/2002 şi de a raporta această evidenţă la APM Harghita conform modelului prevăzut în anexa nr. 1 la H.G. nr. 856/2002 şi conform art. 49 alin (1) al Legii nr. 211/2011 cu modificările și completările ulterioare, după terminarea lucrărilor.

g) Se vor utiliza materii prime numai din surse autorizate;

h) Respectarea Legii nr. 24/2007 privind reglementarea și administrarea spațiilor verzi din zona urbană, cu toate modificările și completările ulterioare;

i.) La finalizarea proiectului aveţi obligaţia de a notifica APM Harghita în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

Titularul unui proiect are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu şi anterior emiterii aprobării de dezvoltare conform art. 34 alin. (1) din anexa 5 a Legii nr. 292/2018 privind evaluarea impactului anumitor proiecte publice şi private asupra mediului.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

 Prezenta decizie poate fi contestată în conformitate cu prevederile Legii nr. 292 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

 DIRECTOR EXECUTIV,

ing. Domokos László József

ŞEF SERV. A.A.A., ŞEF SERV. C.F.M.,

ing. Both Enikő ing. Szabó Szilárd

Întocmit Întocmit

Ing. ABOS Judit MIHÁLY István